
Parlamentul  României

Camera  Deputaţilor
Comisia pentru sănătate  şi familie
    Nr. 28 /275/ 18 noiembrie 2010                                   
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru abrogarea Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică (PL-x 649/2010),  adoptat de Senat în şedinţa din 26 octombrie 2010, în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.727/10.06.2010, precum şi  punctul de vedere al Ministerului Sănătăţii nr.69040 din 15.11.2010.

În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                    Nr. 28/275 / 18 noiembrie 2010

R A P O R T

asupra proiectului de Lege pentru abrogarea Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică (PL-x 649/2010)

 1. Cu adresa nr. PLx 649 din 9 noiembrie 2010 Comisia pentru sănătate şi familie a fost sesizată cu dezbaterea proiectului de Lege pentru abrogarea Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică (PL-x 649/2010), adoptat de Senat în şedinţa din 26 octombrie 2010, în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională
La întocmirea raportului, Comisia a avut în vedere avizul Consiliului Legislativ nr.727/10.06.2010, precum şi  punctul de vedere al Ministerului Sănătăţii nr.69040 din 15.11.2010.

 
2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată. Prin iniţiativa legislativă menţionată se abrogă de la data de 1 iunie 2011 dispoziţiile Legii nr.98/1994 şi se prevede reglementarea măsurilor de sancţionare contravenţională din domeniul sănătăţii  publice prin hotărâre a Guvernului. Se urmăreşte prin această reglementare asigurarea protecţiei populaţiei prin îmbunătăţirea activităţilor, serviciilor şi produselor cu impact  asupra stării de sănătate.
3. Comisia pentru sănătate şi familie a dezbătut proiectul de lege menţionat în şedinţa din 16 noiembrie 2010. La şedinţa comisiei au participat 15 deputaţi din cei 18 membri ai comisiei. La şedinţa comisiei a participat din partea Ministerului Sănătăţii domnul secretar de stat Cristian Anton Irimie. Raportul comisiei a fost adoptat cu 7 voturi pentru şi 3   abţineri.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege pentru abrogarea Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică (PL-x 649/2010), cu amendamentele prevăzute în anexă.

I. Amendamente admise

	Nr. crt.
	Text iniţiativă legislativă
	Text propus de Comisie

(autorul amendamentului)
	Motivarea

amendamentelor propuse



	0
	1
	2
	3

	1.
	Titlul Legii

Lege pentru abrogarea Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică

	nemodificat.
	

	 2.
	Art.1.-  Stabilirea şi sancţionarea contravenţiilor la normele din domeniul sănătăţii publice se reglementează prin hotărâre a Guvernului în termen de 6 luni de la data intrării în vigoare a prezentei legi.


	Art.1.-  Legea nr.98/1994 privind stabilirea şi sancţionarea contravenţiilor la normele legale de igienă şi sănătate publică, republicată în Monitorul Oficial al României, Partea I, nr.325 din 24 aprilie 2008, se abrogă la data de 1 iunie 2011.

Autori: Comisia pentru sănătate şi familie şi Ministerul Sănătăţii.
	Pentru respectarea normelor de tehnică legislativă.

	3.
	Art.2.-  Până la data intrării în vigoare a hotărârii Guvernului prevăzute la art.1 se aplică dispoziţiile Legii nr.98/1994, privind stabilirea şi sancţionarea contravenţiilor la normele de igienă şi sănătate publică, republicată.

	Art.2.-  Până la data de 1 iunie 2011, Guvernul adoptă hotărârea privind stabilirea şi sancţionarea contravenţiilor la normele din domeniul sănătăţii publice.
Autori: Comisia pentru sănătate şi familie şi Ministerul Sănătăţii.


	Pentru stabilirea cu claritate a datei până la care Guvernul trebuie să îndeplinească această dispoziţie.

	4.
	Art.3.-  La data intrării în vigoare a hotărârii Guvernului prevăzute la art.1, Legea nr.98/1994 privind stabilirea şi sancţionarea contravenţiilor la normele legale de igienă şi sănătate publică, republicată în Monitorul Oficial al României, Partea I, nr.325 din 24 aprilie 2008, se abrogă.


	Se elimină
	Prin reformularea art.2  din lege.



În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR


Întocmit, 


Consilier Danciu Florin

